Държавен вестник, бр. 93, 2021 г., стр. 35

БРОЙ  93	
Д Ъ Р Ж А В Е Н  В Е С Т Н И К 	
СТР.  35  
ПОСТАНОВЛЕНИЕ № 371 
ОТ 4 НОЕМВРИ 2021 Г.
за одобряване на допълнителни разходи/
трансфери за осигуряване на ефективни 
противоепидемични мерки за превенция и 
ограничаване разпространението на COVID-19
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни раз-
ходи/трансфери в размер 15 400 000 лв. за 
институции в системата на предучилищното 
и училищното образование, както следва:
1. по бюджетите на общините за 2021 г. –  
13 691 607 лв., разпределени съгласно при-
ложението;
2. по бюджета на Министерството на мла-
дежта и спорта за 2021 г. – 52 466 лв.;
3. по бюджета на Министерството на кул-
турата за 2021 г. – 158 772 лв.;
4. по бюджета на Министерството на обра-
зованието и науката за 2021 г. – 1 497 155 лв.,  
в т.ч. за трансфер за Техническия универси-
тет – София, 26 117 лв.
(2) Допълнителните разходи/трансфери 
по ал. 1 се предоставят на институциите в 
системата на предучилищното и училищното 
образование за мерки и дейности, свързани с 
превенция и ограничаване разпространени-
ето на COVID-19, в т.ч. за дезинфекционни 
материали, уреди за пречистване на въздух и 
други, включително за тестове за откриване 
на SARS-CoV-2 на педагогическия персонал, 
в случай че същите не могат да бъдат осигу-
рени в пълен обем от РЗИ. Разпределението 
на средствата по образователни институции 
се публикува на интернет страницата на 
Министерството на образованието и науката.
Чл. 2. (1) Допълнителните разходи/транс-
фери по чл. 1 да се осигурят за сметка на:
1. предвидените разходи за образование в 
централния бюджет за 2021 г. – 7 400 000 лв.;
2. резерва за непредвидени и/или неотложни 
разходи за 2021 г. по централния бюджет в 
частта за допълващи и компенсиращи мер-
ки във връзка с COVID-19 и други по чл. 1, 
ал. 2, раздел II, т. 5.4 от Закона за държавния 
бюджет на Република България за 2021 г. –  
8 000 000 лв.
(2) Допълнителните трансфери по чл. 1, 
ал. 1, т. 1 се предоставят по бюджетите на 
общините от централния бюджет под фор-
мата на обща субсидия за делегираните от 
държавата дейности.
Чл. 3. (1) Със сумата по чл. 1, ал. 1, т. 2 
да се увеличат разходите по „Политика в 
областта на спорта за учащи и спорта в сво-
бодното време“, бюджетна програма „Спорт 
за учащи“, по бюджета на Министерството 
на младежта и спорта за 2021 г.
(2) Със сумата по чл. 1, ал. 1, т. 2 да се 
увеличат показателите по чл. 25, ал. 3 от 
Закона за държавния бюджет на Република 
България за 2021 г.
Чл. 4. (1) Със сумата по чл. 1, ал. 1, т. 3 
да се увеличат разходите по „Политика в 
областта на създаване и популяризиране на 
съвременно изкуство в страната и в чужбина 
и достъп до качествено художествено обра-
зование“, бюджетна програма „Обучение на 
кадри в областта на изкуството и културата“, 
по бюджета на Министерството на културата 
за 2021 г.
(2) Със сумата по чл. 1, ал. 1, т. 3 да се 
увеличат показателите по чл. 17, ал. 3 от 
Закона за държавния бюджет на Република 
България за 2021 г.
Чл. 5. (1) Със сумата 1 471 038 лв. да се 
увеличат разходите по „Политика в областта 
на всеобхватното, достъпно и качествено пред­
училищно и училищно образование. Учене през 
целия живот“, бюджетна програма „Училищно 
образование“ – 1 466 288 лв., бюджетна про-
грама „Улесняване на достъпа до образование. 
Приобщаващо образование“ – 950 лв., и бю-
джетна програма „Развитие на способностите 
на децата и учениците“ – 3800 лв., по бюджета 
на Министерството на образованието и нау-
ката за 2021 г.
(2) Със сумата по ал. 1 да се увеличат 
показателите по чл. 16, ал. 3 от Закона за 
държавния бюджет на Република България 
за 2021 г.
Чл. 6. Министърът на образованието и 
науката, министърът на младежта и спорта и 
министърът на културата да извършат съот-
ветните промени по бюджетите си за 2021 г. 
и да уведомят министъра на финансите.
Чл. 7. Министърът на финансите да из-
върши съответните промени по централния 
бюджет, включително по бюджетните вза-
имоотношения на общините с централния 
бюджет за 2021 г.
Заключителни разпоредби
§ 1. Постановлението се приема на осно-
вание чл. 43, ал. 3 и чл. 109, ал. 3 във връзка 
с чл. 55a от Закона за публичните финанси и 
чл. 1, ал. 5, т. 17 и ал. 7 от Закона за държав-
ния бюджет на Република България за 2021 г.
§ 2. Изпълнението на постановлението се 
възлага на разпоредителите с бюджет по чл. 6 
и на кметовете на общини.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Стефан Янев
Главен секретар на Министерския съвет:  
Красимир Божанов